สวัสดีค่ะ ไปผ่าฟันคุดมาค่ะ ตอนนี้ก็4วันแล้วบริเณผ่ามีรูแล้วเหมือนจะมีเลือดนิดหน่อยค่ะแต่ตรงฟันอีกซี่ยังมีไหมนะคะ แบบนี้คือไหมหลุดมั้ยคะ หรือผ่าตรงไหนงงมากค่ะ
สวัสดีค่ะ การผ่าฟันคุดนั้นเป็นการทำการหัตถการอย่างนึง ที่มีแผลเปิดในช่องปาก หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรกหลังผ่าอาจจะรู้สึกว่าเหมือนมีรูได้ ซึ่งร่างกายจะค่อยๆสร้างเนื้อเยื่อจนมาอุดรูนั้นไปเองค่ะการดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้สังเกตอาการถ้าปวดแผลมาก เลือดไหลไม่หยุด มีหนองที่แผล ควรกลับไปพบแพทย์ค่ะ